# Terapija s plesom v povezavi z integralno psihoterapijo

Združuje vrhunsko znanje integralne psihoterapije z dinamičnim plesnim gibanjem in senzibilnim telesnim izražanjem.

TERAPIJA S PLESOM je plesanje spontanih izvornih ritmov izražanja gibanja telesa, ki se odvija skozi inspirirajoči ples, ko senzibilno, a z živostjo premikamo svoje telo. To je plesanje, kjer ne obstajajo predsodki, kritiziranje ega, ocenjevanje, in kjer začutimo telo, dih, srce, um, dušo in duha kot vibriranje celovite energije.

Kot integralni psihoterapevt TERAPIJO S PLESOM izvajam v povezanosti z INTEGRALNO PSIHOTERAPIJO, ki človeku sicer že sama s svojim celostnim strokovnim pristopom samostojno ali pa v povezavi s senzibilnim terapevtskim plesnim gibanjem odpira »notranja« vrata do globljega občutenja osvobajanja spontanosti in dinamičnega ravnotežja pri samem sebi in v življenju.

V svoji vsakodnevni praksi kot integralni psihoterapevt prepoznavam, da ljudje namesto da bi raziskali in spoznali sebe intimno in spiritualno, mnogi ugasnejo svoja čutila in si nadenejo oklep (miselni, čustveni, mišični), ker jim je spoznavanje sebe v globino svojega telesa in duha zastrašujoče in preveč intenzivno.

Vaše duševno stanje se namreč zrcali v telesu. Morda veste ali pa tudi (še) ne, da je v telesu zapisana vaša celotna osebna zgodovina, od začetka spočetja do danes.

Ta vrsta terapevtskega plesa pomaga osebi, da se iz »glave« (pretirano razmišljanje, tuhtanje, zaskrbljenost, dvomi v vse in v vsakogar) spusti v telo (premikanje telesa in gibanje v plesanju) ter ga oživi in osvobodi. Telo namreč predstavlja mesto, v katerem se spajajo energije. In ker se skozi ples začne telo bolj svobodno premikati, se premaknejo tudi vaša čustva, zablokiranost v vašem doživljanju in razmišljanju. Vse to lahko skozi gibanje v plesanju prepoznavate, osvobajate, »greste skozi« ter izplešete.

Ta ples kot terapevtsko prakticiranje skozi spontanost v gibanju ob podpori integralne psihoterapije vam lahko pomaga postati bolj pristno odprti od znotraj navzven (ne pa nasprotno, kar je običajno v sodobnem svetu), bolj intuitivni, oživljeni, ekstatični, celoviti, zdravi.

Morebiti so tudi vas spomini iz preteklosti zasidrali tako močno, da vam otežujejo pomik naprej.

Ali razumete, da je vašo pozornost ta moja ponudba pritegnila prav iz razloga, da bi odkopali in izkoreninili pretekle spomine kot vir neugodnih občutij v sedanjosti?

Če se vam namreč pogosto dogaja, da si »zakopljete« težke spomine in se s tem zaščitite pred psihično bolečino ali stisko, da se ne bi spominjali teh mučnih trenutkov, ko vas življenje preizkuša do skrajne meje, vam predlagam, da zberete pogum ter zaupanje, in si v integralni psihoterapiji razkrijete te lekcije, da se boste lahko premaknili naprej z zavedanjem…

Kot integralni psihoterapevt želim poudariti, da je za vsakega človeka posebej pomembno to, da se lahko v kombinaciji integralne psihoterapije in terapije s plesom (zaradi edinstvene priložnosti, ki vam jo kot strokovnjak nudim, da povežete obe) vrača, osvobodi ter »iz pleše« vsa tista svoja življenjska razdobja (na primer, obdobje nežnega otroštva ali pozne pubertete ali zgodnje odraslosti), kjer se je čutil (ali se še počuti) »nenahranjenega«, neizživetega, ali pa je celo doživel travmatske izkušnje, ki vplivajo na njegovo sedanje življenje, četudi jih je »izbrisal« iz spomina.

Vedite, da v tem plesnem gibanju in v kombinaciji z integralno psihoterapijo obstaja resnično mnogo pomoči za razrešitev, in če vam jo kdo preprečuje, ste to edino vi sami s svojimi iluzijami in strahovi pred snemanjem lastnih mask in oklepov.

Kot integralni psihoterapevt vam lahko v plesno terapevtskem gibanju ob podpori integralne psihoterapije strokovno pomagam in vas vodim, da z zaupanjem in radostjo opazujete svoje telo in globlje razumete, kaj vas uči telo, ter pristno spoznavate tudi svojo dušo.

V idealnem primeru se boste (o)zdravili in si ustvarili prostor večjega udobja in veselja, ker se boste naučili popolneje biti v svojem telesu in ker boste imeli novo dimenzijo lastnega, in to ne samo telesnega, temveč celovitega izražanja samega sebe.

Kontakt in naročanje