# Integralna celostna psihoterapija

Dobro je vedeti, da je vse, kar se nam v življenju zgodi, zgolj učenje. Zato pri tem ne smemo biti preresni, saj resnost prinaša žalost. In potem pride jeza, saj je resen človek jezen na vsakogar.

Če želimo v življenju kaj narediti, če želimo svoje življenje osmisliti, se moramo prebuditi. Psihoterapija nam pomaga prebuditi sebe, začutiti sebe skozi občutek in globlje zavedanje. Ko zaupamo svojim občutjem, se začnemo spreminjati, preobražati, rasti.

Povedati pa je potrebno, da psihoterapija sama po sebi še ne pomaga, temveč le pripomore, da človek začne zdraviti samega sebe. Na njegovem potovanju do samega sebe in globljega zavedanja mu pomaga empatični sopotnik - psihoterapevt.

Glavni vzrok bolezni sodobnega človeka je prav gotovo strah, kamor spadajo tudi vsa negativna prepričanja, dvomi v samega sebe, obsojanje s strani drugih in samega sebe, vrednostne sodbe, ocenjevanje, preveč tuhtanja in razmišljanja.

Tako nam psihoterapija pomaga ozavestiti omejujoče vzorce in strahove, ki smo jim v svoji notranjosti nenehno izpostavljeni, tudi če se jih ne zavedamo. Ko jih ozavestimo, se jih lahko osvobodimo.

Odkrivanje samega sebe in svojega življenjskega sveta, soočanje z življenjskimi strahovi in iluzijami v sedanjosti, preteklosti in prihodnosti odpira človeku v procesu psihoterapije vedno nove perspektive, do katerih mu pomaga psihoterapevt z različnimi psihoterapevtskimi znanji.

Kontakt in naročanje