# O meni

Kot psihoterapevtka delujem k ozaveščanju, kultiviranju in osmišljanju tako osebnostnega kot duhovnega potenciala posameznika.

Moje ime je Hermina Merc in sem magistrica psiholoških ved, specialistka klinična psihologinja in psihoterapevtka z evropsko diplomo (European Association for Psychotherapy – EAP), terapevtka za osebno izkušnjo (učni terapevt) ter supervizorka Evropske akademije za psihosocialno zdravje in razvijanje kreativnosti iz Nemčije (EAG Fritz Perls Institut), z zasebno psihoterapevtsko prakso v Mariboru. Imam bogate strokovne izkušnje z različnimi psihoterapevtskimi usmeritvami (razvojno analitično integralno orientirana metoda zdravljenja, integrativna in geštaltistična).

Sem tudi certificirana učiteljica Kundalini joge (Kundalini Research Institute – KRI) in Shakti dance – Yoga plesa (avtorice SD – Sare Avtar Olivier). Prav tako sem tudi cerificirana edukantka Nauka Grigorija Petrovicha Grabovoja že od začetka uradnega izobraževanja v Sloveniji od leta 2013 - 2014. Dr. Grigori Petrovich Grabovoi je eden najfascinantnejših postsovjetskih informacijskih duhovnih znanstvenih raziskovalcev človekovega Večnega Neskončnega razvoja skozi lastno ozaveščenost na Poteh življenja.

## Področja mojega aktivnega delovanja

Področja mojega aktivnega delovanja so: integralna celostno usmerjena psihoterapija, psihoterapija za managerje in poslovneže, tematska predavanja, supervizija in učna analiza, namenjena za ljudi, ki v svoji profesiji delajo z drugimi ljudmi, športna psihologija, aktivne metode psihofizičnega sproščanja telesa in duha ter dihalne tehnike ozaveščenega dihanja – v skupini ali individualno, bimodalna – telesno orientirana psihoterapija, terapevtski sprostitveni ples, zvočna sprostitvena terapija z gong glasbili, poučevanje vadbe kundalini joge (individualno, skupinsko), ter razvijanje svoje pristne osebnosti skozi večje zavedanje na fizično telesnem in na duhovno informacijskem področju človekovega večnega neskončnega razvoja.

## Kaj lahko pričakujete od mene kot integralne psihoterapevtke in klinične psihologinje specialistke?

Pričakujete lahko mojo polno profesionalno angažiranost in strokovno psihološko celovitost pri vodenju v vašem pristnem psihoterapevtskem delu na sebi, tako v spoznavanju, spoprijemanju in preraščanju – osvobajanju psihosomatskih vzorcev stisk, težav, obolenj kot v dvigovanju v osebnostni rasti in duhovni preobrazbi.

Seveda ob predpostavki, da niste zgolj pasivni opazovalec v psihoterapevtskem procesu raziskovanja samega sebe in svojega življenja, temveč s pozornostjo, ljubeznijo, radostjo in odgovornostjo v smeri neizmerno več svobodne volje in polnega izražanja samega sebe in svojih pristnih življenjskih možnosti, potencialov, postanete aktivni ustvarjalec ustvarjalnih sprememb v vašem življenju.