# Psihoterapija za managerje in vodstveni kader

Za managerje, poslovneže, vodstveni kader in za ljudi na odgovornih delovnih mestih, in ki profesionalno sodelujejo z drugimi ljudmi.

Prepoznavate pri sebi, da se velikokrat pretirano čustveno odzovete na življenjske izzive in na ljudi okoli sebe? Ali pa, da z nervozno nestrpnostjo izkazujete nemir in impulzivno nasprotujete vsemu ter proti vsem izražate despotsko inteligenco na začudenje in zgražanje vaših bližnjih? Morebiti ste tudi že začeli prepoznavati svojo obsedenost z nekaterimi odločitvami, ki pa jih nikakor ne zmorete sprejeti in izvršiti, ker čutite, da vam tudi njihova uresničitev ne bo prinesla osebnega miru in zadovoljstva? Morda trenutno še prav dobro funkcionirate pod pritiskom in se ne zavedate, da vas poslovni stres dela vse bolj grobega, in da je samo še vprašanje časa, kdaj bo vaša energičnost prešla v nevarnost nekontroliranega izliva energije.

Bolezni in krize, ki jih preživlja vse večje število ljudi, so pogosto rezultat tega, da smo pozabili prisluhniti subtilnim ritmom našega notranjega bitja, naše duševnosti.

Med tipična zdravstvena obolenja sodobnih ljudi na vodilnih in vodstvenih odgovornih poklicnih položajih, ki bi radi iz neke vrste notranje »prisile«, ki jo čutijo, čim več - čim prej - čim bolje storili, ne spadajo samo bežne bolečine pri srcu, občutki pečenja in tesnobnosti v prsih in pridružene palpitacije, glavoboli, migrene in bolečine v hrbtu in vratu, vzdraženi želodec in občutki napihnjenosti, temveč tudi panični tesnobni napadi ter ponavljajoče se težave kot so kašelj, alergijske reakcije kože in dihal, nedoločene bolečine v čeljustih, preobčutljivo črevesje, pogostejše uriniranje, trepet (drget), spolna otopelost, nespečnost oziroma moten spanec, »prisilke« v obliki vsiljivih misli, ki se jih ni mogoče otresti, kronična izčrpanost ter depresivno razpoloženje.

Izpostavila bi še najrazličnejše strahove, tudi strahove pred vsakdanjostjo, enoličnostjo in notranjo praznino, pred navidezno nerešljivim problemom, neprijetnim sodelavcem ali življenjskim partnerjem ter strahove, vezane na vsakdanje navade, razvade, ki jih ljudje občutijo kot škodljive, a jih ne zmorejo preseči, razen s prisilnim odpovedovanjem, ki pa nima trajnejšega učinka.

Če ste začutili, da prihaja čas za neko vrsto vaše osebne transformacije, namesto dosedanjega prepuščanja iluzijam, da je z vami vse v najlepšem redu in/ ali da so za vaše stresne razmere krivi (samo) drugi; ter sebičnim sanjam in ugajanju samemu sebi; potem vam svetujem, da preprosto morate najti dovolj poguma, volje, inspiracije, odgovornosti in zavestnosti za lastne spremembe skozi ustvarjalni proces v integralni psihoterapiji.

In če boste z iskreno voljo, energijo in s pristno iskrivostjo ter vsaj kančkom radovednosti začeli delati na sebi in svojih notranjih zmožnostih v ustvarjalnem procesu integralne psihoterapije ter si tudi dovolili napredovanje v vaši preobrazbi, vam lahko kot vrhunski strokovnjak celovito pomagam k večjemu zavedanju pristnega življenjskega namena in plemenitenju lastnega življenja.

Vedite pa, da v kolikor že čutite to energijo za spremembe, ne želite pa odgovoriti na njo na način, ki bi bil za vas koristen in potreben, potem žal dovoljujete, da vaše življenje še naprej ostane takšno, kot je.

Kontakt in naročanje