# Shakti Dance - Yoga plesa

Nova disciplina joge in plesa, ki je plod spoznanj in prakse ustanoviteljice Sare Avtar Olivier.

Plesanje je ena najbolj izraznih oblik delovanja, skozi katero se lahko izrazi in manifestira utrip naše duše. S plesom in z glasbo lahko najplemeniteje izrazimo najglobje duševne izkušnje. Ples in glasba sta za človeka načina, s katerima lahko senzibilno in pristno izrazi samega sebe skozi svojo osebno telesno vibracijo.

V sodobnem času pretežno površinskega in (pre)hitrega življenjskega stila lahko vsakomur predstavlja izziv lastno iskanje novega odnosa do življenja in samoregeneracije. Prav zato je potrebno spoznati in prakticirati načine, ki povečujejo in ojačajo našo življenjsko energijo, spodbujati senzibilnost in notranjo moč zavedanja ter s tem povečati vzdržljivost našega živčnega sistema.

Da bi se izognili telesnemu in duševnemu izgorevanju je bistvenega pomena, da razvijemo sposobnost zavestne kontrole našega uma in da znamo učinkovito spreminjati stanja zavesti. Razviti nevtralen, meditativen um skozi jogo je ključ do sposobnosti prestavljanja zavesti iz enega stanja v drugega in do odpiranja prave poti življenja.

Prav tako je pomembno, da najdemo učinkovito metodo, s katero lahko spreminjamo našo notranjo energijo. Takšna resnično odlično izpopolnjena metoda in tehnika se nahaja tako v Kundalini Yogi, kot jo je učil Yogi Bhajan, kot v Shakti Dance, ustanoviteljice Sare Avtar Olivier.

### Kaj je Shakti Dance?

Shakti Dance je Yoga Plesa, nova disciplina joge in plesa, ki je plod spoznanj in prakse ustanoviteljice Sare Avtar Olivier. Temelji na Kundalini Yogi, kot jo je učil Yogi Bhajan, in na spoznanjih, ki jih je avtorsko razvila Sara Avtar Olivier. Ponuja veselo, milo in zdravo jogijsko prakso plesa. V ples vnaša jogijsko zavest z namenom odpiranja in širjenja ozaveščenosti v stanju jogijske združitve.

Shakti Dance deluje na razvijanju notranje harmonije in miline v gibanju. Zmanjšuje stres in napetost, sprošča in osvobaja telesne, duševne in subtilne zadržanosti in zavrtosti ter istočasno spodbuja in osvobaja življenjske sile duše (Prana).

Shakti Dance nežno odpira in uravnoveša subtilne življenjske tokove (meridiani/nadiji) v telesu tako, da harmonično združuje telesne asane, različne plesne sloge, dihalne tehnike, ritmično koordinacijo, zbranost – pozornost, in mantre.

Da bi razvili milino in mehkobo gibov, ki so značilnost svobodnega pretoka Duha v našem telesu, uporablja Shakti Dance spoznanja iz jogijske filozofije. Ta spoznanja prebujajo in aktivirajo univerzalne principe harmoničnega gibanja. Naravna dinamika gibov in telesna spretnost, ki se razvijejo s pomočjo teh principov pomagata, da se poveča naša moč in lahkotnost gibanja ter da se izostri senzibilnost za inteligentne gibalne vzorce, ki prihajajo iz naše notranjosti skozi Prana- Shakti.

Opis posamezne praktične vadbe Shakti dance – joge plesa (im. SD class), ki jo sestavlja osem v gibanje integriranih jogijsko – plesnih faz (cit. po avtorici Sari Avtar):

Kot prvo se telo in um uglasita z Duhom. Za to se uporabljajo “mantre” in “mudre”, ki povežejo posameznika s subtilno modrostjo duše in odpirajo varen meditativni prostor delovanja. Sledi niz Shakti raztezanj, to je vrsta nežnih vaj za odpiranje pranskega telesa, ki se izvajajo na tleh. Vaje so niz cikličnih, fluidnih, s pravilnim dihanjem povezanih asan, ki sproščajo napetost, povečajo prožnost in obseg gibanja, ki sproži možnost, da izkusimo graciozno fluidnost gibov. Postopoma dihanje prevzame vodilno vlogo in nam pomaga ohranjati meditativni tok gibanja.

V nadaljevanju sledi niz energetskih, ponavljajočih se vaj, ki jih izvajamo stoje, kjer z enakomernim in usklajenim dihanjem odpiramo pransko telo in čakre. V tej fazi napajamo vitalnost. S širjenjem gibalnih vzorcev spodbujamo in nežno in skrbno uravnovešamo energetski spekter.

Ko je pransko telo svobodno in se prosto giblje, se notranja modrost duše, ki jo navdihuje Shakti, začne razpletati. Ne voden, svobodni ples prevzame ustvarjalni zagon in ima prosto pot pri izražanju samega sebe in svojega ustvarjalnega vzgiba. Večja ozaveščenost avre omogoča prijetno raziskovanje človekovega notranjega in zunanjega prostora. Po sprostitvi lahko sledi koreografija na podlagi mantrične glasbe, niz ponavljajočih se zaporedij, kjer se člani skupine porazdele v geometrične oblike. To služi usklajevanju energije posameznika in skupine. Ob tem se tke skupinsko energetsko polje in vzpodbuja meditativni um. Krovni trenutek predstavlja skupinska meditacija, kjer lahko posameznik v popolnosti uživa občutek izpolnjenosti, ki mu ga daje zadovoljstvo samoizražanja in se povsem potopi v Notranji Vir.

Ob zaključku se ustvari avrični ščit in se s tem uravnovesi notranje in zunanje svetove.

Enostavneje povedano: Na začetku posamezne Shakti dance vadbe (SD class), je torej posameznikova pozornost usmerjena v zunanje telesno izražanje (Shakti), kasneje, kot končni cilj, pa se pozornost usmeri navznoter, v stanje umirjene meditacije (Shiva). Zadoščenju, ki nam ga da samoizražanje skozi gib, se pridruži ozaveščenost, ki je osvobojena in dovolj prazna, da se lahko spoji s tihim življenjem popolnega mirovanja Duha. Končni cilj joge plesa – Shakti Dance pa je odpreti, očistiti, razviti in razširiti energetsko telo (pransko telo) z namenom, da se omogoči prosti pretok Shakti; in seveda povezovanje z Duhom.

Op.: pričujoči tekst je privzet in citiran iz slovenskega prevoda po viru: Shakti Dance TT Manual – Level 1, avtorice Sare Avtar Kaur Olivier.

Kontakt in naročanje