# Integralni psihološki protistresni in proti osebnostnemu izgorevanju psihološki programi psihofizičnega sproščanja

Učinkovit način za revitalizacijo organizma in vzdrževanje dinamičnega življenjskega stila.

Namenjeni: ljudem vseh generacij; tako zdravim kot tistim, ki so se znašli v časovnem vrtincu sodobnega načina življenja in že čutijo na sebi težo napetosti (delajo in živijo »pod pritiskom«) in obremenitev, ki se lahko kažejo tudi v obliki psihosomatskih bolezenskih znakov.

Psihološki sprostitveni energetski trening je učinkovit način za revitalizacijo človekovega organizma in pomaga vzdrževati dinamičen življenjski stil med napetostmi in zahtevami sodobnega življenja. Ker se navadimo na dobro počutje, ki nam ga nudijo mišično raztezanje, dihanje, sproščanje telesa in duha, se vse težje razvijajo kronične napetosti, ki so odgovorne za bolezenske težave.

S tem, da se sprostimo, kolikor mogoče globoko in pogostokrat, zelo koristimo svojemu zdravju. Napetosti in blokade v mišicah in duševnosti popustijo, naš imunski sistem se okrepi, tako da se počutimo in tudi izgledamo mnogo bolje. Sprostitveni psihofizični trening namreč preprečuje pretirano izčrpanost, in tako pripomore tudi k kvalitetnejšemu življenju in uspešnejšemu delu.

Strokovno vodena vadba sproščanja obsega sistem enostavnih, a strokovnih in izredno močnih vaj globokega mišičnega in psihičnega sproščanja, dihalne vaje, energetske poživljajoče vaje, vodeno vizualizacijo in meditacijo z glasbo, kar celovito uravnoteži in poživlja človeka na telesnem, čustvenem, razumskem in duhovnem nivoju.

Kontakt in naročanje