# Zvočna terapija z gong glasbili

Zakaj kot integralna psihoterapevtka uporabljam zvočno terapijo z gongi?

Ker je zvok gonga prvobiten zvok (zvok Univerzuma OM), prebuja v ljudeh prvobitna čustva, tudi strahove in nesigurnost. Čudovito pri igranju gonga pa je, da jih tudi raztaplja. S pomočjo zvoka se sprostijo in čistijo čustva, vozlički, osebnost, preko zvoka aktiviramo notranjo modrost, podporo in moč za samoozdravitev, in tako sami sebe zdravimo.

Da bi spoznali življenje, moramo najprej spoznati sebe, da bi se lahko odpravili na potovanje v življenje, se moramo najprej odpraviti vase - potopiti se dovolj globoko vase, do točke veličastne notranje tišine in miru, ki je prav učinek zvoka gonga. Zvoke gonga uporabljamo za odpiranje srca, npr. če smo čustveno v neravnovesju, ima gong to zmožnost, da očisti osebnost in zjasni misli.

Zvoki gonga človeku omogočijo na 1. nivoju sprostitev in zdravljenje duše, na 2. nivoju odpiranje lastni ustvarjalnosti in intuiciji ter notranjemu navdihu, na 3. nivoju pa omogočajo duhovne izkušnje in rast.

Terapevtsko zdravljenje z gongi se opira na odprtost človeka k celovitosti: na željo, da opustimo, vse kar prizadene, nas blokira ali zavira - npr. napačne zamisli, negativna čustva in razmišljanja, nepriporočljiv življenjski slog - ter tako razširimo svoj spekter dovzetnosti in doživljanja z novimi idejami, izkustvi in prednostmi - torej se pogumno (čeprav s strahom) odpremo iskanju novih perspektiv za svoje življenje. Zdravljenje je namreč komunikacija, in zvok je v svoji univerzalnosti popolna komunikacija.

Kontakt in naročanje