# Razvojno – integrativna supervizija

Strokovna podpora za rast, razvoj in preprečevanje izgorelosti v poklicih profesionalne klinične in psihosocialne stroke nudenja pomoči.

Profesionalna supervizija je metoda, ki strokovnjaka vzpodbuja k spoznavanju samega sebe, svojih pristopov pri delu in profesionalnega delovanja, pri kateri se strokovnjak uči iz svojih izkušenj, iz uvidevanja in širjenja različnih perspektiv pogleda na strokovne probleme, dileme in možnosti.

Tako je supervizija na eni strani strokovna podpora posamezniku pri prenašanju obremenitev pri odgovornem strokovnem delu (preprečevanje otopelosti in izgorevanja), na drugi strani pa deluje na razvijanje in izpopolnjevanje njegove profesionalne kompetentnosti, pri čemer strokovnjak oblikuje osebni odnos – »osebno noto« do svojega profesionalnega poklica in delovanja.

Dejstvo je, da so strokovni delavci in sodelavci v poklicih, kjer se iz dneva v dan soočajo s hudim človeškim trpljenjem, boleznimi, psihosocialnimi stiskami, materialnim pomanjkanjem, bolj izpostavljeni tistim dejavnikom, ki lahko ogrozijo njihovo lastno psihofizično ravnovesje ali celo zdravje (problem stresa in/ali nato izgorelosti).

Marsikdo, marsikdaj doživlja, da so zahteve, ki jih ima pred seboj, kopičijo in ga začenja razjedati dvom ali bo zmogel.

Zaradi stalne izpostavljenosti obremenjujočim situacijam, prihaja do večjega absorbiranja težav, s katerimi se soočajo uporabniki.

Reakcijo na stres, ki je vedno individualna, to je, pri vsakem od nas različna, določa interakcija med mnogimi dejavniki: med osebnostjo, stresorji v delovnem okolju, stresorji v osebnem življenju strokovnjaka in podporo znotraj in zunaj delovnega okolja.

Kontakt in naročanje